CELEX: 62020TN0431
Language: el
Date: 2020-07-09 00:00:00
Title: Υπόθεση T-431/20: Προσφυγή της 9ης Ιουλίου 2020 — UniCredit Bank κατά ΕΣΕ

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/61
            
         
      Προσφυγή της 9ης Ιουλίου 2020 — UniCredit Bank κατά ΕΣΕ
      (Υπόθεση T-431/20)
      (2020/C 279/76)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: UniCredit Bank AG (Μόναχο, Γερμανία) (εκπρόσωποι: F. Schäfer, H. Großerichter και F. Kruis, δικηγόροι)
      
         Καθού: Ενιαίο Συμβούλιο Εξυγίανσης (ΕΣΕ)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του Ενιαίου Συμβουλίου Εξυγίανσης, της 15ης Απριλίου 2020, για τον υπολογισμό των εκ των προτέρων συνεισφορών προς το Ενιαίο Ταμείο Εξυγίανσης για το έτος 2020 (SRB/ES/2020/24) συμπεριλαμβανομένων των παραρτημάτων της, καθόσον η προσβαλλομένη απόφαση αφορά την προσφεύγουσα·
               
            
                  —
               
               
                  να καταδικάσει το Ενιαίο Συμβούλιο Εξυγίανσης στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής η προσφεύγουσα προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο προβάλλεται παράβαση ουσιώδους τύπου και προσβολή του δικαιώματος χρηστής διοικήσεως, καθότι η προσβαλλομένη απόφαση και τα παραρτήματά της I και II δεν είναι επαρκώς αιτιολογημένα βάσει του άρθρου 296, εδάφιο 2, ΣΛΕΕ και του άρθρου 41, παράγραφος 2, στοιχείο γ', του Χάρτη Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης).
               
            
                  2.
               
               
                  Με τον δεύτερο λόγο προβάλλεται παράβαση ουσιώδους τύπου και προσβολή του δικαιώματος χρηστής διοικήσεως του άρθρου 41, παράγραφος 2, στοιχείο β', του Χάρτη, καθότι η προσφεύγουσα δεν διατύπωσε την άποψή της πριν από την έκδοση της προσβαλλομένης αποφάσεως, η οποία έχει ως αντικείμενο ένα δυσμενές για αυτήν ατομικό μέτρο.
               
            
                  3.
               
               
                  Με τον τρίτο λόγο προβάλλεται παράβαση ουσιώδους τύπου και προσβολή του δικαιώματος αποτελεσματικής προσφυγής του άρθρου 47, παράγραφος 1, του Χάρτη, καθότι είναι πρακτικά αδύνατο να υποβληθεί η ακρίβεια του περιεχομένου ορθότητα της αποφάσεως σε αποτελεσματικό δικαστικό έλεγχο.